|  |  |
| --- | --- |
| logo KBCSM-3 | **KLINIČKI BOLNIČKI CENTAR**  **SESTRE MILOSRDNICE**  MB: 03208036 OIB: 84924656517  Vinogradska cesta 29 tel.: 01 3787 111  10000 Zagreb fax.: 01 3769 067  Hrvatska |

Klasa: 400-02/24-01/005

Broj: 251-29-12/3-24-02

Zagreb, 25.11.2024.

**PRIJEDLOG FINANCIJSKOG PLANA**

**KLINIČKOG BOLNIČKOG CENTRA**

**SESTRE MILOSRDNICE**

**ZA RAZDOBLJE 2025. - 2027. GODINE**

Klinički bolnički centar Sestre milosrdnice zaprimio je **dana 8. studenog 2024. godine** od Ministarstva zdravstva Upute za izradu državnog proračuna 2025.-2027. za Razdjel 096 koje su izrađene temeljem Uputa za planiranje državnog proračuna 2025.-2027. godine Ministarstva financija i koje se temelje na Odluci o proračunskom okviru za razdoblje 2025.-2027. godine usvojene na sjednici Vlade Republike Hrvatske 31. listopada 2024. godine.

U sklopu navedenih Uputa dostavljeni su limiti **za limitirane izvore financiranja** kako slijedi:

2025. 2026. 2027.

* IF 11 13.779.401 8.167.984 8.693.288
* IF 11 – dodatna sredstva za sanaciju štete od potresa 14.368.323 11.253.746 0
* IF 815 14.965.649 55.830.837 0

Na sjednici Upravnog vijeća KBC Sestre milosrdnice održanoj 29. listopada 2024. godine upoznati ste s našim Prijedlogom za utvrđivanje proračunskog okvira za razdoblje 2025.-2027. godine koji smo dostavili Ministarstvu zdravstva, a temeljem prethodno utvrđenih limita u **Tablici A** (Plan rashoda za isključivo limitirane izvore financiranja) dostavljenoj u privitku Upute Ministarstva zdravstva bili smo dužni uskladiti naše prijedloge s utvrđenim limitima na četvrtoj razini računskog plana i dostaviti Ministarstvu zdravstva, te istu prilažemo u dodatnim tablicama.

Izvor financiranja 11 odnosi se na kapitalna ulaganja (13.618.083 eura za 2025. godinu, te 8.000.000 eura za 2026. i 2027. godinu), provedbu preventivnih programa (161.318 eura za 2025. godinu, te 167.984 eura za 2026. i 2027. godinu) i premije osiguranja na aktivnosti Administracija i upravljanje (218.877 eura za 2026. godinu, te 525.304 eura za 2027. godinu).

Izvor financiranja 11 – dodatna sredstva i izvor financiranja 815 odnose se na sanaciju štete od potresa.

Proračunski proces u Republici Hrvatskoj uređen je odredbama Zakona o proračunu (NN 144/2021), a prilikom izrade plana držali smo se propisane metodologije za izradu financijskog plana proračunskih i izvanproračunskih korisnika državnog proračuna za navedeno razdoblje sa zadanim rokovima predaje prema Pravilniku o planiranju u sustavu proračuna (NN 1/2024).

Novost u planiranju proračuna je **Tablica C** – Plan nabave značajnije nefinancijske imovine koja predstavlja plan značajnijih kapitalnih ulaganja sukladno odobrenim limitima za ovu namjenu, te je priložena u dodatnim tablicama.

Sukladno Pravilniku o proračunskom računovodstvu i računskom planu (NN 158/2023) od 01. siječnja 2025. godine **rashodi za nabavu lijekova za zdravstvene ustanove** u proračunu se planiraju unutar skupine 32 Materijalni rashodi na novoj podskupini rashoda 325 Rashodi lijekova i potrošnog medicinskog materijala kod zdravstvenih ustanova.

Financijski plan usvaja se na razini skupine računskog plana (druga razina ekonomske klasifikacije) na koji način su prikazane obavezne tablice, a u dodatnim tablicama prikazali smo rashode na četvrtoj razini što je bilo potrebno izraditi zbog unosa u sustav riznice.

Krajnji i konačni rok za unos financijskog plana u SAP sustav državne riznice (uključujući i potprojekte) bio je **08.11.2024. godine**, iznimno je obrazloženje bilo moguće unijeti u subotu, 09.11.2024. godine.

Budući da je ove godine zbog određenih specifičnosti priprema državnog proračuna krenula kasnije od uobičajenih rokova, te poštujući pravila i procedure iskazane u uputama o pripremi državnog proračuna**, tablice koje smo trebali dostaviti u Ministarstvo zdravstva do petka 08.11.2024. godine smatraju se nacrtom, a tek po prihvaćanju od strane Upravnog vijeća** smatrat će se **konačnim prijedlogom financijskog plana** i naknadno dostaviti Ministarstvu zdravstva.

Prijedlog financijskog plana sastoji se od plana za proračunsku 2025. godinu i projekcija za 2026. i 2027. godinu.

U prilogu se nalaze propisane tablice i obrazloženja:

**I Opći dio financijskog plana**

1. Sažetak Računa prihoda i rashoda
2. Sažetak Računa financiranja

A. Račun prihoda i rashoda

A1. Prihodi i rashodi iskazani prema ekonomskoj klasifikaciji

A2. Prihodi i rashodi iskazani prema izvorima financiranja

A3. Rashodi iskazani prema funkcijskoj klasifikaciji

B. Račun financiranja

B1. Račun financiranja prema ekonomskoj klasifikaciji

B2. Račun financiranja prema izvorima financiranja

**II Posebni dio financijskog plana**

* Plan rashoda i izdataka

**III Obrazloženje financijskog plana**

1. Obrazloženje općeg dijela financijskog plana

- Obrazloženje prihoda i primitaka, rashoda i izdataka

- Obrazloženje prijenosa sredstava iz prethodne i u slijedeću godinu

- Prikaz stanja ukupnih i dospjelih obveza

2. Obrazloženje posebnog dijela financijskog plana

- Obrazloženje aktivnosti i projekata s ciljevima i pokazateljima uspješnosti

**IV Dodatne tablice**

* Tablica A (Plan rashoda za isključivo limitirane izvore financiranja)
* Tablica C (Plan nabave značajnije nefinancijske imovine)
* Potprojekti
* Prihodi i rashodi prema ekonomskoj klasifikaciji na četvrtoj razini
* Račun prihoda i rashoda po skupinama konta i izvorima

Molimo da razmotrite Prijedlog financijskog plana poslovanja Kliničkog bolničkog centra Sestre milosrdnice za razdoblje 2025.-2027. godine i donesete odluku o prihvaćanju.

RAVNATELJ KBC SESTRE MILOSRDNICE

Prof.dr.sc. Davor Vagić, dr.med.

1. **OPĆI DIO FINANCIJSKOG PLANA**
2. **POSEBNI DIO FINANCIJSKOG PLANA**
3. **OBRAZLOŽENJE FINANCIJSKOG PLANA**
4. **DODATNE TABLICE**